### Resumé

Som led i den løbende opfølgning på budget fremlægges 3. kvartalsregnskab for perioden januar til september 2024. På driften forventes et samlet merforbrug på 5,3 mio. kr., som vedrører merforbrug på vintervedligehold og mindreforbrug på byfornyelse og innovationsprojekter.

På anlæg forventes der overførsler til 2025 på 102,4 mio. kr. i udgift og 1,2 mio. kr. i indtægt.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. september 2024. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2025 på TU drift på hovedområder

**Kollektiv Trafik**

Udgifter til Nabogo er stigende og der forventes et merforbrug på 1,2 mio. kr. Det har været en større succes end forventet, og flere brugere koster mere.

**Vinter**

Ved halvårsregnskabet øgede vi forventningen på vintervedligeholdelse fra et underskud på ca. 4 mio. kr. til et underskud på ca. 6 mio. kr.

Denne forventning fastholdes, men er forbundet med stor usikkerhed, da vejret ikke kan forudsiges. Forventningen forudsætter en meget mild vinter på niveau med 2019 og 2020.
Hvis vinteren bliver mere som 2021, 2022 eller 2023 ser vi ind i et endnu større underskud (yderligere 5 mio. kr. ).

Merudgiften overføres til 2025.

Jf. udvalgsmødet d. 1. oktober 2024 er en mulig løsning en langsommere implementering af gentænkningen på den kollektive trafik i 2025 og således holde 6 mio. kr. tilbage af budget til kollektiv trafik i 2025.
Udvikling af udgifter på kollektiv trafik og vinter følges nøje inden beslutning tages.

**Byfornyelse, [adresse] og Innovationsprojekter**

Projekt støjkortlægning og forbedring af driftsweb fortsætter i 2025, og der forventes overført 0,650 mio. kr. til dette.

Derudover er der en rest på byfornyelse på 1,25 mio. kr., som ikke er disponeret og som foreslås overført til 2025.

**Anlæg**

![](data:image/png;base64...)

Figur 2 Tabel med forventet regnskab og forventede overførsler til 2025 på anlæg.

Af et samlet nettobudget på 294,507 mio. kr., forventes der overført 102,373 mio. kr. i udgifter og 1,2 mio. kr. i indtægter til 2025.

De forventede overførsler er steget væsentlig ift. 2. kvartalsopfølgning (samlet stigning ca. 20 mio. kr.)  - bl.a. på store projekter som [adresse], byggemodninger mv. Årsagerne hertil er angivet i bilaget.

Generelt ift. overførsler, så har det på nogen projekter været svært at finde entreprenører til at udføre opgaverne, og især på byggemodninger er der forsinkelser grundet fund af arkæologi og blød bund. I de udførende afdelinger har det været svært at besætte ledige stillinger - hvorfor det har været nødvendig at omstrukturere opgaver og rækkefølge.

De forventede udgiftsoverførsler til 2025 vedrører i overskrifter:

15,6 mio. kr. - Byggemodning

39,5 mio. kr. - Boliger, renovering & opretning, By- & Områdefornyelse

47,3 mio. kr. - Veje og stier

Den forventede anlægsoverførsel bør ses i lyset af, at ca. 47 % af det korrigerede budget består af overførsler fra 2023, fremrykninger fra 2025 og tillægsbevillinger i 2024.

Af større enkelte overførsler kan nævnes:

* Betonelementbyggerier 4 skoler" - 28,7 mio. kr. - Omfang af renovering er større end forventet - har krævet flere undersøgelser før arbejde kunne igangsættes, og dermed forsinket proces.
* Havnerute - Ørstedsgade til [adresse]" - 12,6 mio. kr. - delprojekter vedr. havneruten samlet i én sag -projekt udføres i 2024-2026.
* Vedligehold Kirkebakkeskolen, [adresse] og halgulve" - 7 mio. kr. - budget afsat ifm. budgetforlig -udføres i 2024/2025.
* Forbindelse Vest om Dorthe Lund" - 5,5 mio. kr. - afventer slutregning og voldgiftssag.
* 4 sporet bro, [adresse]" - 4,0 mio. kr. - Projekt udføres af BaneDanmark.

De enkelte anlægsprojekter ses i bilaget "TU Anlæg - Charlotte Holm", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og Byrådet.

**Høring**

Centralt Budget bemærker, at der ikke forventes rammeoverholdelse på driften i 2024, og at det i den forbindelse kalder på politiske prioriteringer for at opnå rammeoverholdelse jf. Byrådets vedtagne økonomistyringsprincipper.

### Klima og resiliensvurdering

Ingen bemærkninger

### Sagens videre forløb

Sagen indgår i den samlede sag for 3. kvt. opfølgning til Økonomiudvalget og Byrådet.

### Indstilling Teknik- og Miljødirektøren indstiller

**at** 3. kvartalsopfølgning for drift og anlæg godkendes.

### Beslutning

Godkendt.